gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3268, del 19-06-1998 (1998/4985)

ORDRE de 4 de juny de 1998, de la Conselleria de Medi Ambient, per la qual es fa pública la línia de subvenció i l’import global màxim que finança per a 1998 les accions prioritàries contra els incendis forestals a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3268

Data del DOGV
:   19-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4985


Data del document
:   04-06-1998

Organisme emissor
:   Conselleria de Medi Ambient

Tipus de document
:   Ordre

Correcció d'errades

Anàlisi jurídica

ORDRE de 4 de juny de 1998, de la Conselleria de Medi Ambient, per la qual es fa pública la línia de subvenció i l'import global màxim que finança per a 1998 les accions prioritàries contra els incendis forestals a la Comunitat Valenciana. [1998/X4985]
  
L'ordre de 22 de novembre de 1996, de la Conselleria de Agricultura i Medi Ambient, va establir un règim d'ajudes en l'àmbit de les accions prioritàries contra els incendis forestals a la Comunitat Valenciana.
  
L'article primer de l'esmentada ordre estableix que la dotació anual dependrà de l'assignació que per a aquest règim d'ajudes establisquen les corresponents lleis de pressupostos.
  
Donat que l'article 47.11 del text refós de la Llei de Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, com també la línia pressupostària, en l'exercici de les funcions que tinc atribuïdes
  
ORDENE
  
Article 1
  
Les accions prioritàries contra els incendis forestals en la Comunitat Valenciana, regulades per l'Ordre de 22 de novembre de 1996, de la Conselleria d'Agricultura i Medi Ambient, es finançaran a càrrec del capítol VII de la secció 14, servei 03, programa 442.40, línia 1377 dels pressupostos de la Generalitat Valenciana, amb un import global màxim de 89.478.938 pessetes, per a 1998, dels quals un màxim de 20 milions són susceptibles de finançament per part del Ministeri de Medi Ambient.
  
Article 2
  
A les entitats locals se'ls podrà avançar, si ho demanen, fins un 15% de l'import total de la subvenció, una vegada concedida l'ajuda.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 4 de juny de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA
Diari Oficial de la Generalitat Valenciana


Sumari del DOGV 3346, del 07-10-1998 (1998/7521)

Recurs contenciós administratiu número 1233/97. Citació a comparéixer.
----------------------------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/7521


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 1233/97. Citació a comparéixer. [1998/A7521]
  
La secretària general de la Conselleria d'Economia, Hisenda i Administració Pública fa saber:
  
Que el senyor José Manuel Pesado Llobat ha interposat recurs contenciós administratiu número 02/59307199/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 8 d'octubre de 1996, del director general per a la Modernització de les Administracions Públiques, per la qual es modifica la classificació del lloc de treball.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, per mitjà d'un escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte contra el qual s'ha recorregut.
Diari Oficial de la Generalitat Valenciana


Sumari del DOGV 3372, del 13-11-1998 (1998/9623)

ORDRE de 29 d'octubre de 1998, de la Conselleria d'Ocupació, Indústria i Comerç, per la qual es fan públics l'ampliació de crèdit de la dotació destinada a la concessió d'ajudes previstes en el Programa Valencià d'Ocupació Estable per a l'exercici 1998.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9623


Data del document
:   29-10-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 29 d'octubre de 1998, de la Conselleria d'Ocupació, Indústria i Comerç, per la qual es fan públics l'ampliació de crèdit de la dotació destinada a la concessió d'ajudes previstes en el Programa Valencià d'Ocupació Estable per a l'exercici 1998. [1998/X9623]
  
Mitjançant l'Ordre de 30 de desembre de 1997, de la Conselleria d'Ocupació, Indústria i Comerç, es va regular el Programa Valencià d'Ocupació Estable, i s'establí per mitjà de l'Ordre de 16 de abril de 1998, de la Conselleria d'Ocupació, Indústria i Comerç, que l'import global màxim destinat a estes ajudes ascendia a 777.061.479 de pessetes. Posteriorment, per mitjà de l'Ordre d'1 de setembre de 1998, de la Conselleria d'Ocupació, Indústria i Comerç, s'amplià la dotació de la convocatòria en 189.341.482 pessetes. Mitjançant l'Ordre de 20 d'octubre de 1998, es va portar a terme una segona ampliació de la dotació pressupostària per un import de 648.939.371 pessetes.
  
Per raons d'interés social i econòmic, que es tradueixen en la necessitat d'elevar el nivell d'ocupació, i tenint en compte l'interés suscitat per la convocatòria d'ajudes esmentada, s'ha considerat necessari realitzar un nou ajust pressupostari a fi d'augmentar per tercera vegada la dotació, i resulta un finançament total de la convocatòria que ascendeix a 9.271.905.996 pessetes. Així, d'acord amb el que s'ha establit en l'article 47 de la Llei d'Hisenda Pública de la Generalitat Valenciana,
  
ORDENE
  
Article 1
  
Incrementar la dotació de la línia 402 del programa pressupostari 322.10, destinada a les ajudes convocades per mitjà de l'Ordre de 30 de desembre de 1997, de la Conselleria d'Ocupació, Indústria i Comerç, per la qual es regula el Programa Valencià d'Ocupació Estable per a l'exercici de 1998, en 708.225.575 de pessetes, de les quals 978.026.043 són finançades pel Fons Social Europeu i la resta són fons de la Generalitat Valenciana associats als anteriors.
  
València, 29 d'octubre de 1998
  
El conseller d'Ocupació, Indústria i Comerç,
  
DIEGO SUCH PÉREZ
Diari Oficial de la Generalitat Valenciana


Sumari del DOGV 3399, del 23-12-1998 (1998/10798)

Informació pública de l'extracte de les bases del concurs oposició de promoció interna per a cobrir en propietat una plaça de caporal de la Policia Local, vacant en la plantilla de funcionaris d'aquest Ajuntament.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10668


Data del document
:   23-12-1998

Organisme emissor
:   Ajuntament de Castalla

Tipus de document
:   Anunci

Informació pública de l'extracte de les bases del concurs oposició de promoció interna per a cobrir en propietat una plaça de caporal de la Policia Local, vacant en la plantilla de funcionaris d'aquest Ajuntament. [1998/M10576]
  
En el Butlletí Oficial de la Província d'Alacant número 265 de data 19 de novembre de 1998, es publiquen les bases íntegres del concurs oposició de promoció interna, convocat per a cobrir en propietat una plaça de caporal de la Policia Local, vacant en la plantilla de funcionaris d'aquest Ajuntament, i inclosa en l'oferta d'ocupació pública d'aquesta corporació per a l'any 1998.
  
Aquesta plaça, inclosa en l'escala d'administració especial, subescala de serveis especials, classe Policia Local, està dotada amb els emoluments corresponents al grup de classificació D, de l'article 25 de la Llei 30/1984, de 2 d'agost, i altres que corresponguen de conformitat amb la legislació vigent.
  
El termini de presentació d'instàncies serà de 20 dies naturals, a comptar del següent al de la publicació de l'anunci extracte en el Boletín Oficial del Estado.
  
La resolució per la qual s'aprove la llista d'aspirants admesos i exclosos, la data, el lloc i l'hora en què es constituirà el tribunal, i els successius anuncis que pertoquen es publicaran en el Butlletí Oficial de la Província d'Alacant.
Diari Oficial de la Generalitat Valenciana


Sumari del DOGV 3269, del 22-06-1998 (1998/4265)

RESOLUCIÓ de 30 d'abril de 1998, de la Universitat Politècnica de València, per la qual es declaren desertes les proves selectives d'accés al grup B, sector administració especial, tècnic mitjà de Laboratori (P502), convocades per Resolució de 22 de juliol de 1997 (DOGV núm. 3.073, de 8 de setembre de 1997).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4265


Organisme emissor
:   Universitat Politècnica de València

Tipus de document
:   Resolució

RESOLUCIÓ de 30 d'abril de 1998, de la Universitat Politècnica de València, per la qual es declaren desertes les proves selectives d'accés al grup B, sector administració especial, tècnic mitjà de Laboratori (P502), convocades per Resolució de 22 de juliol de 1997 (DOGV núm. 3.073, de 8 de setembre de 1997). [1998/X4265]
  
Una vegada acabat el primer exercici de les proves selectives per a l'ingrés com a personal funcionari, en el grup B, sector administració especial, tècnic mitjà de laboratori (P502), pel sistema d'oposició lliure, convocatòria de 22 de juliol de 1997 (DOGV núm. 3.073, de 8 de setembre de 1997), i de conformitat amb el que estableixen les bases d'aquesta convocatòria, aquest Rectorat resol:
  
Primer
  
De conformitat amb el que disposa la base 7.1 de la convocatòria d'aquestes proves selectives, i com que cap dels aspirants ha obtingut la puntuació mínima exigida de 5 punts per a considerar superat el primer exercici, es declara deserta la provisió de la plaça de tècnic a mitjà de Laboratori, amb destinació al Departament d'Enginyeria Electrònica de la Universitat Politècnica de València.
  
Segon
  
Contra aquest acte, que es definitiu en la via administrativa, les persones interessades podran interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
Com a requisit per a la interposició del recurs esmentat, s'haurà d'efectuar la comunicació prèvia d'aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga fer ús de qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3266, del 17-06-1998 (1998/4447)

Informació pública de la modificació puntual del Pla Parcial del Sector S3.
---------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4447


Organisme emissor
:   Ajuntament de Cabanes

Tipus de document
:   Anunci

Informació pública de la modificació puntual del Pla Parcial del Sector S3. [1998/M4447]
  
El Ple de l'Ajuntament, en sessió celebrada el dia 22 d'abril de 1998, va acordar sotmetre a informació pública la modificació puntual del Pla Parcial del Sector S3.
  
El dit projecte està dipositat en l'Ajuntament de Cabanes, situat a la plaça de l'Església, número 5, perquè en el termini d'un mes, comptat a partir de la publicació d'aquest edicte en el Diari Oficial de la Generalitat Valenciana, puga ser examinat pels qui es puguen considerar interessats i es puguen presentar les al·legacions que s'estimen oportunes, de conformitat amb el que estableix l'article 38 de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3200, del 10-03-1998 (1998/1417)

RESOLUCIÓ de 28 de gener de 1998, del secretari general de la Conselleria de Sanitat, que concedeix l’acreditació a l’Hospital General de Requena, per a la implantació de teixit ossi i tendinós.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1417


Data del document
:   28-01-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 28 de gener de 1998, del secretari general de la Conselleria de Sanitat, que concedeix l'acreditació a l'Hospital General de Requena, per a la implantació de teixit ossi i tendinós. [1998/X1417]
  
Vista la sol·licitud d'acreditació per a la realització de trasplantament de còrnia, a l'Hospital General de Requena.
  
Antecedents de fet
  
Primer
  
El director de l'Hospital General de Requena presentà la sol·licitud d'acreditació per a la realització d'implantació de teixit ossi del centre esmentat.
  
Segon
  
La Direcció del Programa de Trasplantaments de la Comunitat Valenciana informa favorablement sobre l'acreditació sol·licitada.
  
Fonaments jurídics
  
Primer
  
La Secretaria General de la Conselleria de Sanitat és competent segons l'Ordre d'11 de desembre de 1992, de la Conselleria de Sanitat i Consum i el Decret 27/1987, en relació amb el Decret 33/97, de 26 de febrer.
  
Segon
  
S'ha complit el que estableix l'article 24.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc concedir l'acreditació per a la realització d'implantació de teixit ossi i tendinós a l'Hospital General de Requena, situat al paratge Casa Blanca, s/n, de Requena (València). Aquesta acreditació serà vàlida durant un període de cinc anys, a partir de la data de aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
A l'efecte de l'activitat que s'acredita, el centre queda sotmès a la inspecció i el control de la Direcció del Programa de Trasplantaments de la Comunitat Valenciana, adscrit a la Secretaria General de la Conselleria de Sanitat.
  
Que es notifique aquesta resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat, en el termini d'un mes comptador des de l'endemà de la data de la notificació.
  
València, 28 de gener de 1998.- El secretari general: Roberto Jesús Roig Oltra.
Diari Oficial de la Generalitat Valenciana


Sumari del DOGV 3269, del 22-06-1998 (1998/4574)

RESOLUCIÓ de 29 de maig de 1998, de la Conselleria d'Economia, Hisenda i Administració Pública, per la qual s'autoritza determinat ajustament en l'annex de transferències corrents del programa 457.10 Foment de l'Activitat Esportiva per import de catorze milions de pessetes (01.972.033 PTA).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/4574


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 29 de maig de 1998, de la Conselleria d'Economia, Hisenda i Administració Pública, per la qual s'autoritza determinat ajustament en l'annex de transferències corrents del programa 457.10 Foment de l'Activitat Esportiva per import de catorze milions de pessetes (39.134.169 PTA). [1998/X4574]
  
A fi de cobrir obligacions pendents derivades del conveni de col·laboració amb RTVE subscrit en l'exercici anterior i que es va finançar a càrrec de la línia 2142 Esdeveniments especials, campanyes i campus esportius, la Conselleria de Benestar Social proposa que per a cobrir aquest compromís que ascendeix a un total de 22.468.540 de pessetes, i a fi d'obtenir una adequada imputació comptable, es finance a càrrec de la línia habilitada en el pressupost 98, 2517, els objectius i beneficiaris de la qual estan més d'acord amb l'actuació esmentada, ja que la línia 2142 té en aquest exercici pressupostari un caràcter genèric.
  
En aquest sentit, es proposa un ajustament en l'annex de transferències corrents del programa 457.10 Foment de l'Activitat Esportiva, transferint crèdit de la línia 2142 Esdeveniments especials, campanyes i campus esportius a la línia 2517 Retransmissions esportives dotada amb 75.811.475 de pessetes, que es destinaran íntegrament al pagament d'aquests compromisos pendents, per la qual cosa la línia queda suprimida tècnicament.
  
En conseqüència, i en virtut del que disposen els articles 17 i 19 de la Llei 15/97 de Pressupostos de la Generalitat Valenciana per a l'exercici 1998, resolc:
  
Primer
  
Autoritzar determinat ajustament en l'annex de transferències corrents del programa 457.10 Foment de l'Activitat Esportiva en les línies de subvenció i pels imports que es detallen a continuació:
Diari Oficial de la Generalitat Valenciana


Sumari del DOGV 3168, del 23-01-1998 (1997/13658)

Procés número 652/97. Cèdula de notificació.
--------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1997/13720


Organisme emissor
:   Jutjat Social Número 2 de Múrcia

Tipus de document
:   Anunci

Procés número 652/97. Cèdula de notificació. [97/M13014]
  
La senyora Ana Lorca Hidalgo, magistrada jutgessa del Jutjat Social número 2 de Múrcia, fa saber:
  
Que en aquest Jutjat Social del meu càrrec se segueixen actuacions amb el número 652/97, avui en tràmit d'execució amb el número 130/97, per resolució de contracte, seguides a instàncies de Mª Asunción de la Oliva Morcillo, contra Grupo Zeus SL y Fogasa, en els quals, amb data 04.12.97 es va dictar resolució que té la part dispositiva següent:
  
En atenció a tot el que s'ha exposat, vostra senyoria, per aquesta actuació, va dir: que escau execir el títol executiu indicat en els antecedents de fet per un principal de 80.000 pessetes i de 8.000 pessetes que es fixen provisionalment per a costes i despeses, seguint l'ordre establit en l'article 1447 de la Llei d'Enjudiciament Civil, els béns del qual es dipositaran segons dret. La present resolució servirà de manament en forma per a la pràctica acordada a la Comissió Judicial, així com per a sol·licitar l'auxili de la força pública si fóra necessari.
  
Notifiqueu aquesta resolució als afectats i advertiu-los que contra aquesta es pot interposar recurs de reposició davant aquest Jutjat en el termini de tres dies hàbils següents al de la seua notificació.
  
I perquè valga de notificació a la part i Grupo Zeus SL, que tenia l'últim domicili conegut al carrer del Cronista Carreres número 9, 8º de València, expedisc aquesta cèdula de notificació per a la seua publicació en el Boletín Oficial de la Región de Murcia, fent saber els assumptes exposats i que les resolucions judicials que es dicten en aquest procediment a partir del present anunci, seran notificades al tauler d'anuncis d'aquest Jutjat.
Diari Oficial de la Generalitat Valenciana


Sumari del DOGV 3270, del 23-06-1998 (1998/4361)

Expedient número 0-13/98. Adjudicació de la restauració interior de la Capella del Col·legi Major Lluís Vives, campus Blasco Ibáñez.
------------------------------------------------------------------------------------------------------------------------------------

### Dades del document

Número de DOGV
:   3270

Data del DOGV
:   23-06-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/4361


Organisme emissor
:   Universitat de València

Tipus de document
:   Anunci

Expedient número 0-13/98. Adjudicació de la restauració interior de la Capella del Col·legi Major Lluís Vives, campus Blasco Ibáñez. [1998/X4361]
  
1. Entitat adjudicadora
  
a) Organisme: Universitat de València.
  
b) Dependència que tramita l'expedient: Servei d'Inversions.
  
c) Número d'expedient: O-13/98.
  
2. Objecte del contracte
  
a) Tipus de contracte: obra.
  
b) Descripció de l'objecte: restauració interior de la Capella del Col·legi Major Lluís Vives, campus de Blasco Ibáñez.
  
c) Diari oficial i data de publicació de l'anunci de licitació: DOGV núm. 3.209, de 24.03.98
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 64.995.053 PTA.
  
5. Adjudicació
  
a) Data: 11 de maig de 1998
  
b) Contractista: Construcciones Villegas, SL.
  
c) Nacionalitat: espanyola.
  
d) Import de l'adjudicació: 84.352.691 PTA